钦定古今图书集成/明伦汇编/闺媛典/第089卷 > 葛养性妻蒋氏〈女附〉
## 钦定古今图书集成/明伦汇编/闺媛典/第089卷 > 葛养性妻蒋氏〈女附〉

按《萧县志》：蒋氏，葛养性妻。性亡，唯一女，蒋誓从泉下，
伯氏养正慰之曰：“女幼不可死。”氏因茹苦守节四十
馀年。流寇经方山，蒋被执，索金钱绐之曰：“吾夫墓侧
埋养老赀。”至墓所，骂贼曰：“吾觅死所耳，果有金耶？”贼
刺杀之。后三年，袁寇大掠，蒋女适徐拱杓，复为贼所
迫，携其女坠楼死。乡人以为有胎教云。